**PATVIRTINTA**

Kaišiadorių suaugusiųjų mokyklos

direktoriaus 2024 m. vasario 26 d.

įsakymu Nr. V-15

**PRITARTA**

Kaišiadorių suaugusiųjų mokyklos

mokytojų tarybos 2024 m. d.

protokolu Nr.2

**KAIŠIADORIŲ SUAUGUSIŲJŲ MOKYKLOS 2024 METŲ VEIKLOS PLANAS**

**I SKYRIUS**

**SITUACIJOS ANALIZĖ**

Kaišiadorių suaugusiųjų mokykla teikia formalųjį išsilavinimą ir siūlo neformaliojo švietimo programas, mokykloje mokosi gana įvairaus amžiaus mokiniai. Mokyklai vadovauja direktorius, direktoriaus pavaduotojas ugdymui, skyrių vedėjas ir pavaduotojas ūkio ir bendriesiems reikalams. Iš viso mokykloje dirba 36 darbuotojai, 31 mokytojas.

Panaudotos visos mokyklos skirtos mokymo lėšos, 90 procentų panaudotos ugdymo planui skirtos valandos, užpildytas mokyklai skirtų etatų skaičius.

**II SKYRIUS**

**PRAĖJUSIŲ METŲ MOKYKLOS VEIKLOS ANALIZĖ**

*Ugdymo turinio įgyvendinimo programa (01).*

 **Programos tikslas.** Visapusiškai tenkinti individualius mokinių ugdymosi poreikius, siekti mokymosi pažangos ir geresnių veiklos rezultatų bendradarbiaujant ir užtikrinant veiksmingą kompetencijomis grįstą atnaujinto ugdymo turinio diegimą.

Pirmajam tikslui įgyvendinti buvo numatyti du uždaviniai:

* sudaryti sąlygas suaugusiesiems gauti kokybišką išsilavinimą maksimaliai išnaudojant ugdymo plano teikiamas galimybes, tobulinant mokinio individualios pažangos fiksavimą, mokymąsi bendradarbiaujant, atnaujinant ugdymo turinį;
* kelti darbuotojų kvalifikaciją**.**

Šiems uždaviniams pasiekti įgyvendintos šios priemonės:

 90 proc. (nuo bendruosiuose ugdymo planuose numatyto maksimalaus valandų skaičiaus) pagal mokinių poreikius ir mokyklos galimybes įgyvendintas mokyklos ugdymo planas. Siekiant bendrojo lavinimo ir neformaliojo švietimo kokybės buvo užtikrintas sėkmingas ugdymo proceso organizavimas.

 Mokykla organizavo konsultacijas mokiniams, patiriantiems mokymosi sunkumų. Konsultacijose dalyvavo 80 proc. mokinių.

 Neformaliojo ugdymo programų ir jas pasirinkusių mokinių skaičius sumažėjo: 2022 m. neformaliojo ugdymo užsiėmimus lankė 53,8 proc. mokinių. 2023 m. neformaliojo ugdymo užsiėmimus lanko 19 proc. mokinių. Pravieniškių skyriuose veikia keturių krypčių (sportinės, informacinių technologijų, sveikos gyvensenos, kalbos) neformaliojo švietimo programos. 2023-2024 m.m. mokykloje vykdomos 9 programos (16 valandų).

 Mokykloje taikėme mokinių pažangos ir pasiekimų vertinimo ir įsivertinimo sistemą, siekėme padėti mokiniui save pažinti, mokytis ir resocializuotis visuomenėje. Mokykloje siekiant mokinių ugdymosi pažangos buvo sėkmingai tobulinamas kolegialus grįžtamasis ryšys. Kiekvienas mokytojas stebėjo ir įvertino po 1 kolegos pamoką per mokslo metus. 96,6 proc. mokytojų per metus vesdami ir stebėdami pamokas dalijosi gerąja patirtimi planuodami individualizuotą ir diferencijuotą ugdymą. Direktoriaus 2023 m. rugpjūčio 30 d. įsakymu Nr. V-33 atnaujintas Mokinių pažangos ir pasiekimų vertinimo tvarkos aprašas. Mokinio pažangos vertinimas orientuotas į visapusišką mokinio pažangos stebėjimą. Apsibrėžtos pažangos ir pasiekimų sąvokos, numatyti fiksavimo būdai, dažnumas, grįžtamasis ryšys.

 Direktoriaus 2023-08-31 įsakymu Nr. V-32 patvirtinta Kaišiadorių suaugusiųjų mokyklos konsultacijų mokiniams, nepasiekusiems patenkinamo pasiekimų lygmens patikrinimuose, organizavimo tvarkos aprašas. Pagrindinio ugdymo programos pirmosios dalies nepasiekusieji mokiniai dalyvauja individualiose konsultacijose pagal individualų mokymosi pasiekimų gerinimo planą. 10 klasės mokinių, nepasiekusių patenkinamo pasiekimų lygmens, mokykloje 2023-09-01 6 proc.

 Gerinome mokyklos veiklos kokybę. Taikoma savalaikė ir tikslinga individuali švietimo pagalba stiprinant mokinių mokymosi motyvaciją, gerinant pažangumo rodiklius, emocinio saugumo užtikrinimą. Rezultatas pasiektas iš dalies dėl didelės mokinių kaitos. 75 proc. mokinių įgijo pradinį išsilavinimą. 53,9 proc. mokinių įgijo pagrindinį išsilavinimą. 35,7 proc. mokinių įgijo vidurinį išsilavinimą. 11,5 proc. pagerėjo mokinių mokymosi pažanga nuo padariusiųjų pažangą 2022-2023 m.m.

Mokyklinių brandos egzaminų lyginamoji analizė:

* 2021 m. 64 proc. abiturientų, laikiusių lietuvių kalbos ir literatūros bei technologijų mokyklinius brandos egzaminus, gavo 7 ir daugiau balų.
* 2022 m. 65,2 proc. abiturientų, pasirinkusių laikyti lietuvių kalbos ir literatūros bei technologijų mokyklinius brandos egzaminus, gavo 7 ir daugiau balų.
* 2023 m. 68,4 proc. abiturientų, laikiusių lietuvių kalbos ir literatūros bei technologijų mokyklinius brandos egzaminus, gavo 7 ir daugiau balų. Lyginant trejų metų rezultatus galima teigti, kad mokinių mokymosi pažanga laikant mokyklinius brandos egzaminus pagerėjo.
* 2023 m. lietuvių kalbos ir literatūros mokyklinį brandos egzaminą pasirinko laikyti 67 mokiniai, o laikė 50 mokinių. Lietuvių kalbos ir literatūros mokyklinio brandos egzamino pažymio vidurkis – 6,74.
* Technologijų mokyklinį brandos egzaminą pasirinko laikyti 90 mokinių, o laikė, tik 48 mokiniai. Technologijų egzamino pažymio vidurkis – 8,7.
* 2022-2023 m.m. IV klasėse mokėsi – 140 abiturientų. 90 mokinių gavo mokymosi pasiekimų pažymėjimą, 50 mokinių gavo brandos atestatus ir 3 mokiniai gavo brandos atestato diplomo priedus.

Pagrindinio ugdymo pasiekimų patikrinimų lyginamoji analizė:

* Lietuvių kalbos pasiekimų patikrinimo pažymio vidurkis 5,9.
* Matematikos pasiekimų patikrinimo pažymio vidurkis – 5,5.

2022 m. 15,8 proc. mokyklos 10 (II) klasės mokinių, laikančių PUPP, gavo 7 balus. 2023 m. – 34,8 proc. Lyginant dvejų metų vertinimus, rezultatai pagerėjo. (Siektina reikšmė – 10 proc.)

PUPP rezultatai koreliuoja su mokinių metiniais įvertinimais.

2022-2023 m.m. pagrindinio išsilavinimo pažymėjimus gavo 49 mokiniai, o 42 dešimtos klasės mokiniai gavo mokymosi pasiekimų pažymėjimus.

 Atliktas ugdymo karjerai paslaugų poreikio tyrimas. Apžvelgiant rezultatus, galima teigti, kad karjeros kompetencijų ugdymas mokykloje palengvina ar bent jau iš dalies prisideda prie mokinių supratimo, kokią profesiją jie norėtų rinktis. 40 proc. mokinių yra apsisprendę dėl savo profesijos ir beveik tiek pat mokinių stokoja informacijos dėl tolesnio mokymosi pasirinkimo. Renkantis profesiją, svarbiausi dalykai, kuriuos mokiniai nurodė, yra savęs pažinimas, savo charakterio savybių, būtinų konkrečiai profesijai, atpažinimas.

 Atlikta mokinių ir mokytojų apklausa „Socialinė emocinė savijauta mokykloje“. Apklausos rezultatai: 94 proc. apklaustųjų mokinių teigia, kad mokykloje jaučiasi gerai. Dauguma mokyklos mokytojųpsichologinę atmosferą vertina teigiamai, vyrauja pagarbus bendravimas, draugiški tarpusavio santykiai, konstruktyvi kritika. Beveik visi mokiniai (93 proc.) nurodo, kad mokymasis jiems yra svarbus jų ateities tikslams, materialinei gerovei. Visi mokiniai jaučiai motyvuojami mokytojų.

91 proc**.** apklaustų pedagogų didžiuojasi savo mokykla, 97 proc. didžiuojasi savo darbu. Kolektyve vyrauja tarpusavio pagarbos bendravimo atmosfera, pagalba vienas kitam, darbuotojai vertina vieni kitus kaip geranoriškus ir profesionalius. Konfliktai sprendžiami ieškant sprendimų, konstruktyviai reaguojama į kritiką. 94 proc. jaučiasi efektyviai motyvuojami vadovo, motyvacijai labai svarbus aspektas vadovo pasitikėjimas. 66 proc. psichologinę įstaigos atmosferą vertina kaip puikią arba gerą.

Socialinės emocinės savijautos mokykloje lyginamasis apibendrinimas:

Lyginant 2022 m. ir 2023 m. to paties klausimyno rezultatus reikšmingų skirtumų nerasta. Tačiau stebimi teigiami pokyčiai vertinant mikrolimatą. Psichologinis klimatas iš gero ir vidutiniško keičiasi į gerą ir puikų. 3-5 procentais į teigiamą pusę pakito efektyvus vadovo vertinimas, atsakomybių paskirstymas. Tačiau 6-iais procentais padidėjo nerimas dėl karjeros perspektyvos. Mokyklos administracija kartu su mokyklos bendruomene stengėsi užtikrinti gerą mokyklos bendruomenės narių savijautą.

 Parengtas projektas mokiniams „Dideli maži ekranai“ – tai nuo 2016 m. vykdomas medijų raštingumo projektas Lietuvos mokykloms, esančioms regionuose, pasižyminčiuose tautine įvairove. Projektas yra Britų tarybos kultūrinių ryšių programos „People to People“, vykdomos visose trijose Baltijos šalyse, dalis. Šio projekto tikslas:

• ugdyti projekto dalyvių kritinį mąstymą, komunikacinius gebėjimus, bendradarbiavimą, kūrybiškumą;

• skatinti savo bendruomenės pažinimą ir jos sąmoningumo ugdymą per kūrybines medijų raštingumo veiklas;

• skatinti projekto patirčių apsikeitimą tarp skirtingų vietos bendruomenių, apjungiant skirtingas tautines bendrijas.​

Laimėtas (15780 Eur) mokyklos mokytojams ES struktūrinių fondų finansuojamas projektas „Erasmus +“ "KA122-ADU mobilumo projektas EDU4ALL". Šio projekto tikslas – tobulinti mokytojų, dirbančių su nuteistaisiais, mokymo praktiką derinant paraiškas teikiančių ir priimančių organizacijų patirtį ir gerąją praktiką.

 Visi mokytojai kėlė kvalifikaciją ugdymo turinio atnaujinimo, skaitmeninio raštingumo ir savo mokomojo dalyko temomis. Kvalifikacijos tobulinimo renginiuose pagal mokyklos nustatytas kvalifikacijos tobulinimo kryptis (kvalifikacijos programą) mokėsi 96,6 proc. pedagoginių darbuotojų.

 Mokykla ruošėsi atnaujintų bendrųjų ugdymo programų (UTA) įgyvendinimui nuo 2023 metų. rugsėjo mėn. 2023 m. UTA veiksmų plano suplanuotos veiklos įgyvendintos 90 proc. Visi mokytojai (100 proc.) parengė savo mokomojo dalyko planus pagal atnaujintų programų reikalavimus. Metodinėse grupėse 3-6 kartus per metus vyko susitikimai, kurių metu buvo aptariamos pedagogikos naujovės, vyko dalijimasis žiniomis, įgytomis kursuose, seminaruose, konferencijose. Buvo siekta veikti kartu ir remiantis sistemingomis pastangomis nepertraukiamai tobulinti mokymą(si).

 2023 m. buvo atliktas mokyklos vidaus veiklos įsivertinimas. Parengtos išvados, nustatytos silpnosios, stipriosios pusės, galimybės ir grėsmės. Surinkta informacija naudojama mokyklos veiklos planavimui. Vidaus įsivertinimo grupės ataskaitos duomenimis, žemiausiai įvertintas mokymasis virtualioje aplinkoje, todėl siekiant įvairiapusiško ir patrauklesnio mokymo(-si) privalu skatinti mokytojus ir mokinius naudotis kuo įvairesnėmis mokymosi priemonėmis, technologijomis, informacijos šaltiniais ir ryšiais.

2023 m. plačiojo įsivertinimo pagrindiniai rezultatai (vertinimo skalė nuo 1 iki 4)

|  |  |  |
| --- | --- | --- |
| Eil. Nr. | SRITIS | ĮVERTINIMAS |
| 1. | Rezultatai | 3,0 |
| 2. | Ugdymas(is) ir mokinių patirtys | 3,5 |
| 3. | Ugdymo(si) aplinkos | 2,4 |
| 4. | Lyderystė ir vadyba | 3,5 |

Plačiojo mokyklos veiklos kokybės įsivertinimo metu išrinktos 5 aukščiausios ir 5 žemiausios vertės

|  |  |  |  |
| --- | --- | --- | --- |
| Aukščiausios vertės | Vertės vidurkis | Žemiausios vertės | Vertės vidurkis |
| 2.1.1. Ugdymo(si) tikslai | 4,0 | 3.2.1. Mokymasis ne mokykloje | 1,5 |
| 2.1.2. Ugdymo planai ir tvarkaraščiai | 3,8 | 3.2.2. Mokymasis virtualioje aplinkoje | 2,3 |
| 2.1.3. Orientavimasis į mokinių poreikius | 3,8 | 3.1.3. Aplinkų bendrakūra | 2,3 |
| 2.2.1. Mokymosi lūkesčiai ir mokinių skatinimas | 3,7 | 2.3.1. Mokymasis | 2,9 |

*Ugdymo aplinkos programos įgyvendinimas (02)*

 Programos tikslas – kurti kokybišką, saugią, patrauklią ir inovatyvią higienos normų reikalavimus atitinkančią ugdymo aplinką.

Antrajam tikslui įgyvendinti buvo numatytas uždavinys: „Saugios ir sveikos ugdymosi sąlygos būtinos siekiant tinkamai įgyvendinti valstybės švietimo politiką ir pagrindines jos nuostatas. Mokykloje ne tik svarbu užtikrinti higienos normas atitinkančią aplinką, bet ir atnaujinti esamas patalpas bei kurti naujas edukacines erdves.

 Siekiant kurti kokybišką, saugią, patrauklią ir inovatyvią normų reikalavimus atitinkančią ugdymo aplinką, numatytos priemonės, kurias koordinavo direktoriaus pavaduotoja ugdymui ir bendriesiems reikalams. Modernizuotos ir atnaujintos esamos ugdymo(si) erdvės. Mokytojai 100 proc. aprūpinti nešiojamaisiais kompiuteriais. Mokyklos kompiuteriai prijungti prie internetinio LITNET ryšio, yra 1 telefono abonentas, penki mobilieji telefonai. Prie interneto prijungti 137 kompiuteriai. Mokykloje iš viso yra 83 stacionarūs, 34 nešiojamieji kompiuteriai, 4 interaktyviosios lentos. Pravieniškių kalėjimo skyriuose 3 mokomieji kabinetai 100 proc. aprūpinti atnaujintais kompiuteriais, kompiuterine įranga, mokymo priemonėmis. Pravieniškių kalėjimo visuose skyriuose įrengtas riboto naudojimo internetinis ryšys. Visose klasėse nupirkti pirmosios pagalbos rinkiniai. 100 proc. mokytojai aprūpinti darbo apranga (batų apsaugomis nuo slydimo). Gautos naujos patalpos, kuriose atliktas kapitalinis remontas, išdažytos sienos, padaryta patalpų pertvara, atlikta sienų apdaila, išvedžiota elektra, įstatytos durys, pakeista grindų danga. Mano iniciatyva su Pravieniškių I-II kalėjimais pasirašytos bendradarbiavimo sutartys.

 Iš mokyklos mokymo lėšų įsigyta „EDUKA“, „E-TEST“, „EGZAMINATORIUS“, licencijų prenumerata visiems metams. 50 proc. II-IV kl. (nuotolinio mokymo) mokinių naudojasi „EDUKA“, „EGZAMINATORIAUS“ platformomis.

**2023 m. ASIGNAVIMŲ PLANO VYKDYMAS**

|  |  |
| --- | --- |
| Finansavimo šaltiniai: | Lėšos (tūkst.Eur) 2023 m. |
| DU | Prekės ir paslaugos |
| Savivaldybės biudžeto lėšos | 71,8 | 13,5 (be komunalinių paslaugų) 11 |
| Valstybės biudžeto specialiosios tikslinės dotacijos lėšos:* Asignavimai ugdymo reikmėms.
* Dotacijos spec. ugdymo poreikių turintiems mokiniams.
 | 109812,75 | 4521,65 |

**III SKYRIUS**

**2024 METŲ TIKSLAI IR UŽDAVINIAI**

**TIKSLAS IR PROGRAMOS**

|  |
| --- |
|  Sudaryti sąlygas įvairaus amžiaus žmonių grupėms mokytis visą gyvenimą, padėti pasirengti sėkmingai integruotis į visuomenę, tikslingai organizuojant mokyklos veiklą ir užtikrinant efektyvų jos valdymą, telkiant bendruomenę sprendžiant aktualius ugdymo klausimus, numatant, kaip bus įgyvendinti mokymo ir ugdymo veiklai keliami reikalavimai.  |

|  |
| --- |
| 1.Programa. Ugdymo turinio programos įgyvendinimas (01).2. Programa. Ugdymo aplinkos programos įgyvendinimas (02).1. **Tikslas**. Visapusiškai tenkinti individualius mokinių ugdymosi poreikius, siekti mokymosi pažangos ir geresnių veiklos rezultatų, dirbant

komandoje užtikrinti veiksmingą kompetencijomis grįstą atnaujinto ugdymo turinio diegimą.* 1. **Uždavinys**. Sudaryti sąlygas suaugusiesiems gauti kokybišką išsilavinimą maksimaliai išnaudojant ugdymo plano teikiamas galimybes.
	2. **Uždavinys.** Sudaryti sąlygas visiems darbuotojas tobulinti savo kompetencijas, kelti kvalifikaciją.

**02 Tikslas.** Kurti kokybišką, saugią, patrauklią ir inovatyvią higienos normų reikalavimus atitinkančią ugdymo aplinką.**02-01 Uždavinys**. Palaikyti ir naujinti ugdymo erdves, užtikrinti higienos normų reikalavimus ir atnaujinti mokymo priemones. |

**IV SKYRIUS**

**2024 M. VEIKLOS TURINYS**

|  |
| --- |
| **01 Tikslas. Visapusiškai tenkinti individualius mokinių ugdymosi poreikius, siekti mokymosi pažangos ir geresnių veiklos rezultatų, dirbant komandoje užtikrinti veiksmingą kompetencijomis grįstą atnaujinto ugdymo turinio diegimą.** |
| Uždavinys  | Priemonė | Rodikliai ir rezultatai | Atsakingas (koordinatorius ir / ar organizatorius, vykdytojai | Įvykdymo terminas | Asignavimai(Tūkst.Eur) | ES, kiti šaltiniai | Parama 1,2 % |
| MK | SB |  |  |
| Sudaryti sąlygas suaugusiesiems gauti kokybišką išsilavinimą maksimaliai išnaudojant ugdymo plano teikiamas galimybes. | Užtikrinti kokybišką mokyklos ugdymo plano įgyvendinimą. | 1. Mokyklos ugdymo plano įgyvendinimui numatyta ne mažiau kaip 97 proc. BUP teikiamų galimybių.2. Neformaliojo ugdymo programų ir jas pasirinkusių mokinių skaičius padidės 30 proc. | Koordinatorė -direktorė, organizatoriai pavaduotoja ugdymui, skyrių vedėjas, vykdytojai – mokytojai. | Visus metus | 10981275071800 |  |  |
| Taikyti mokinių pažangos ir pasiekimų vertinimo ir įsivertinimo sistemą siekiant padėti mokiniui save pažinti, mokytis ir resocializuotis visuomenėje. | 1. Visi mokytojai ir mokiniai taikys mokinių pažangos ir pasiekimų vertinimo ir įsivertinimo sistemą.2. 50 proc. mokytojų pamokoje numatys pamokos rezultato vertinimo galimybes ir geraisiais darbo patirties aspektais pasidalins su kolegomis.3. Kiekviena metodinė grupė parengs pranešimą mokinių pasiekimo vertinimo ir pažangos matavimo tema ir jį pristatys mokytojų tarybos posėdyje. | Koordinatorė -direktorė, organizatoriai -pavaduotoja ugdymui, skyrių vedėjas,Vykdytojai – mokytojai. | Visus metus |  |  |  |
| Organizuoti STEAM renginius mokykloje. | 1.Sudaryta STEAM ugdymo veiklos darbo grupė.2.Suorganizuoti du STEAM ugdymo renginius mokykloje.3. Organizuojant STEAM veiklas 10 proc. pagerės mokinių pasiekimai. | Kordinatorė -pavaduotoja ugdymui, organiztatorius - skyrių vedėjas, vykdytojai – mokytojai. | Gegužės, rugsėjo mėn. |  |  |  |
| Organizuoti mokyklos pedagoginę priežiūrą ir analizę.Pedagoginės priežiūros planas (1 priedas). | 1. 70 proc. stebėtų pamokų ugdymo turinys ir virtuali mokymo(si) aplinka taikoma tikslingai. 2. Ne mažiau kaip 60 proc.stebėtų pamokų bus vertinama individuali mokinio pažanga, skaitmeninis raštingumas, skatinamas įsivertinimas, vyks individualizavimas ir diferencijavimas. | Kordinatoriai - direktorė, pavaduotoja ugdymui, skyrių vedėjas, vykdytojai – mokytojai. | Visus metus |  |  |  |
| Pagalba mokiniams tobulinant skaitmeninius gebėjimus. | 1. Klasių kuratoriai, informacinių technologijų mokytojai teiks savalaikę pagalbą I-IV klasių mokiniams, turintiems sunkumų dirbant Moodle platformoje, jungiantis prie elektroninio dienyno ( I ir II pusmečio pradžioje ir pagal poreikį).  | Koordinatorė - pavaduotoja ugdymui, klasių kuratoriai | Visus metus |  |  |  |
| Diegiamos atnaujintos bendrosios ugdymo programos (BUP) 4, 8, 10, 12 klasėse.  | 1.Metodinių grupių posėdžiuose (ne mažiau kaip 5 posėdžiai) aptarta ilgalaikių planų dermė, susitarta dėl pasiūlymų įgyvendinimo, parengtos rekomendacijos. 2.Parengti ir aprobuoti metodinėse grupėse 4,8,10,12 klasių dalykų ilgalaikiai planai pagal atnaujintas bendrąsias programas iki 2024 m. rugpjūčio 31 d. 3.Mokyklos mokytojai (ne mažiau kaip 85 proc.) dalyvaus kvalifikacijos tobulinimo programose, susijusiose su atnaujintu ugdymo turiniu. | Koordinatorė - direktorė, organiztaroria ir vykdytojai - pavaduotoja ugdymui, skyrių vedėjas, metodinės grupės pirmininkė | Rugpjūčio mėn. |  |  |  |
|  | Teikti savalaikę ir tikslingą individualią švietimo pagalbą stiprinant mokinių mokymosi motyvaciją, gerinant pažangumo rodiklius, emocinio saugumo užtikrinimą. | 1. 80 proc. mokinių įgis pradinį išsilavinimą.2. 59 proc. mokinių įgis pagrindinį išsilavinimą.3. 36 proc. abiturientų įgis vidurinį išsilavinimą.4. 53 proc. pasirinkusių mokinių išlaikys egzaminus5. 30 proc. abiturientų, pasirinkusių laikyti lietuvių kalbos ir literatūros bei technologijų mokyklinius brandos egzaminus, įvertinimas bus ne mažesnis 7 balai. 6. 10 proc. mokyklos dešimtos klasės mokinių, laikančių PUPP, rezultatas bus ne mažesnis nei 7 balai. | Koordinatoriai - direktorė, pavaduotoja ugdymui, skyrių vedėjas, organizatoriai mokytojai | Visus metus |  |  |  |
| Organizuoti mokyklos tarybos veiklą (Mokyklos tarybos darbo reglamentas 2 priedas). | 1. Mokyklos tarybos posėdžiuose dalyvaus 80 proc. tarybos narių.2. 90 proc. vyks mokyklos tarybos posėdžių, kurie padės planuoti mokyklos veiklą. | Organizatorė -mokyklos tarybos pirmininkė  | Visus metus |  |  |  |
| Neformaliojo švietimo (NŠ 7 proc.), papildančio formalųjį ir neformalųjį ugdymą, programų įgyvendinimas. (3 priedas) | 1. Mokinių, dalyvaujančių NŠ programų įgyvendinime, skaičius padidėjo 30 proc. | Koordinatoriai - pavaduotoja ugdymui, skyrių vedėjas, organizatoriai ir vykdytojai programų vadovai. | Visus metus | 11100 |  |  |
| Pagalba mokiniams tobulinant karjeros pasirinkimo galimybes. | 1.Parengtas ir direktoriaus įsakymu patvirtintas ugdymo karjerai planas2. Atliktas ugdymo karjerai paslaugų poreikio tyrimas.3. Karjeros specialistas mokiniams organizuos ne mažiau kaip 50 grupinių ir 30 individualių konsultacijų.4. 80 proc. III-IV gimnazijų klasių mokinių parengs individualius karjeros planus. | Koordinatorė -direktorė, vykdytoja ir organizatorė karjeros specialistė | Visus metus | 14700 |  |  |
|  | Organizuoti tradicinius mokyklos renginius.Pagal atskirą renginių programą (4 priedas). | 1. Bus kuriami ir plėtojami autentiški mokyklos ritualai ir tradicijos. (Vyks Rugsėjo pirmosios šventė, Mokytojų dienos minėjimas, Suaugusiųjų mokymosi savaitės renginiai, valstybinės šventės, viktorinos, akcijos ir sportiniai renginiai).2. Bus suorganizuota ne mažiau kaip 80 proc. planuojamų renginių.3. Bus bendradarbiaujama su rajono (Kaišiadorių Algirdo Brazausko gimnazija, Žiežmarių gimnazija) ir Respublikos mokyklomis (Trakų suaugusiųjų mokymo centru, Vilniaus suaugusiųjų mokymo centru, Panevėžio suaugusiųjų ir jaunimo mokykla).4. Mokyklos 30 gimtadienio skirto renginio darbo grupės sudarymas, darbų pasiskirstymas, remejų paieška, mokyklos reprezentacinių produktų kūrimas, informacijos sisteminimas. | Koordinatoriai - pavaduotoja ugdymui, skyrių vedėjas, organizatoriai ir vykdytojai mokytojai ir mokiniai | Visus metus |  |  | 2841.23 |
|  | Parengti ir vykdyti mokyklos bibliotekos veiklos planą(mokyklos bibliotekos planas 5 priedas). | 1. Veiklų, kuriose dalyvauja daugiau nei 10 mokinių, skaičius.2. Parodų skaičius - 163. Skaitytojų skaičiaus pokytis bus 20 proc. | Koordinatorė – direktorė, organizatorė ir vykdytoja - bibliotekininkė |  | 5000 |  |  |
| Sudaryti sąlygas visiems darbuotojas tobulinti savo kompetencijas, kelti kvalifikaciją. | STEAM dalykų mokytojų kompetencijos tobulinimas. | 1.Sėkmingai įgyvendintos STEAM strategijos, organizuojant edukacines išvykas mokytojams (dalyvaus ne mažiau kaip 50 proc. mokytojų). 2. Ne mažiau kaip 85 proc. mokytojų dalyvaus patirtiniuose mokymuose, išbandys metodikas pamokose, dalinsis patirtimi kolegialiai. 4.Rengiant ilgalaikius dalykų planus bus integruotas STEAM metodas.  | Koordinatoriai - pavaduotoja ugdymui, skyrių vedėjas, vykdytojai mokytojai | Visus metus | 2000 |  |  |
| Vystyti bendradarbiavimo veiklas su kitomis ugdymo institucijomis. | 1. Mokymai su Panevėžio suaugusiųjų ir jaunimo mokykla bei Vilniaus mokymo centru, Trakų mokymo centru, jų skaičius. | Organizatotė - direktorė | Rugsėjis  |  |  |  |
| Organizuoti skyriuje dirbantiems mokytojams edukacinę, praktinę, pažintinę veiklą ne mokykloje. | 1. Organizuojamos edukacinės išvykos, jų skaičius.2. 100 proc. mokytojų dalyvavaus edukacinėje išvykoje | Organizatorius - skyrių vedėjas, vykdytojai visi mokytojai | Liepa, spalis | 12000 |  |  |
|  | Organizuoti ir finansuoti darbuotojų kvalifikacijos tobulinimą, atsižvelgiant į mokytojo dalykininko ir mokyklos tikslus, ne mažiau kaip 5 dienos per metus. | 1. Organizuoti mokymai ir diskusijos pagal mokytojų tarybos nustatytas kvalifikacijos tobulinimo kryptis (ne mažiau kaip 5 dienos per metus vienam mokytojui).2. Mokymai skaitmeninio raštingumo, lyderystės, savęs pažinimo temomis.3. Suorganizuoti mokymai visam kolektyvui. | Koordinatorė ir organizatorė – direktorė, vykdytojai mokytojai | Visus metus | 4000 |  |  |
| Tobulinti aptarnaujančio personalo kvalifikaciją civilinės saugos, viešųjų pirkimų, dokumentų rengimo ir archyvavimo srityse. | 1.Organizuoti mokymai aptarnaujančiam personalui civilinės saugos, viešųjų pirkimų, dokumentų rengimo ir arvhyvavimo srityse. | Koordinatorė – direktorė, organziaztorė pavaduotoja ūkio ir bendriesiems reikalams | Visus metus | 1000 |  |  |
|  | Kelti mokytojų kvalifikaciją dalyvaujant Erasmus+ mobilumo projektuose suaugusiems. | 1.Interneto svetainėje sukurta Erasmus+ mobilumo projekto skyrius.2. Ne mažiau kaip 6 mokytojos dalyvaus mokymuose Portugalijoje.3. Gerosios patirties sklaida mokyklos interneto svetainėje ir rajono spaudoje (du straipsniai), metodiniuose pasitarimuose ne mažiau kaip 6 mokytojai pasidalins gerąją patirtimi. | Koordinatorė – direktorė, organizatoriai ir vykdytojai projekto dalyviai | Visus metus |  | 9789.00 |  |
| **02 Tikslas.** Kurti kokybišką, saugią, patrauklią ir inovatyvią higienos normų reikalavimus atitinkančią ugdymo aplinką. |
| Uždavinys  | Priemonė | Rodikliai ir rezultatai | Atsakingi vykdytojai | Įvykdymo terminas | Asignavimai(tūkst., Eur) |  |  |
| MK | SB |
| Palaikyti ir naujinti ugdymo erdves, užtikrinti higienos normų reikalavimus ir atnaujinti mokymo priemones. | Įsigyti, apskaityti ir efektyviai naudoti materialines vertybes skirtas edukacinių aplinkų atnaujinimui ir kūrimui. | 1.Modernizuoti STEAM kabinetus, aprūpinti įranga ir priemonėmis.2. Mokinio priemonių įsigijimas atsižvelgiant į jų natūralų susidevėjimą ir mokytojo darbo vietų atnaujinimas atsižvelgiant į poreikį ir mokymo lėšas. | Koordinatorė – direktorė, vykdytoja - pavaduotoja ūkio ir bendriesiems reikalams | Rugsėjo mėn. | 12250 |  |  |
| Higienos normų reikalavimus atitinkančios kokybiškos ugdymo(si) aplinkos užtikrinimas. | 1. Pritaikyti ugdymo erdves tarpinių patikrinimų, PUPP ir brandos egzaminų vykdymui. | Koordinatorė – direktorė, vykdytoja - pavaduotoja ūkio ir bendriesiems reikalams | Gegužės mėn.Rugsėjo mėn. | 7250 |  |  |
| Efektyviai naudoti išteklius skirtus komunalinėms paslaugoms. | 1.Planuoti išteklius skirtus komunalinėms paslaugoms. | Koordinatorė - direktorė, organizatorė pavaduotoja ūkio ir bendriesiems reikalms, vykdytoja administratorė | Visus metus | 2500 |  |  |
| Efektyviai naudoti išteklius skirtus kitoms paslaugoms. | 1.Planuoti ir kaupti išteklius, reikalingus ugdymo turinio atnaujinimui. | Kordinatorė - direktorė, organizatorė - direktorės pavaduotoja ūkio ir bendriesiems reikalams | Visus metus | 30002150 |  |  |
|  | Sudaryti sąlygas visiems mokyklos darbuotojams ir mokiniams naudotis interneto ryšio priemonėmis mokykloje. | 1.Mokykloje ir mokyklos skyriuose visiems mokytojams ir mokiniams sudarytos sąlygos naudotis internetiniu ryšių pamokos tikslais. | Kordinatorė - direktorė, organizatorius skyrių vedėjas | Visus metus | 400200 |  |  |
| Nupirkti nešiojami kompiuteriai mokytojams. | 1.Nupirkta 15 nešiojamųjų kompiuterių mokytojams. | Direktorė, direktorės pavaduotoja ūkio ir bendriesiems reikalams | II ir IV ketv | 15000 |  |  |

**V SKYRIUS**

**ĮGYVENDINTO PLANO VERTINIMAS**

Planas bus vertinamas:

* mokyklos ir mokytojų tarybų posėdžiuose, taikant apklausos, pokalbių, dokumentų analizės, stebėjimo metodus;
* pagal mokyklos švietimo būklės rodiklius;
* atliekant mokyklos veiklos kokybės įsivertinimą;
* atliekant vidaus kontrolės analizę;
* įgyvendinto veiklos plano analizė bus pateikta mokyklos internetinėje svetainėje.

Numatomi pasiekti kiekybiniai rodikliai:

* įgyvendinta 95 proc. numatytų priemonių.

\_\_\_\_\_\_\_\_\_\_\_